Wen kaartjies vir Helmut Lotti | Netwerk24
Wen kaartjies vir Helmut Lotti
14 Maart 2019 07:00
Vyf lesers staan 'n kans om elkeen 'n dubbelkaartjie na die Belgiese sanger Helmut Lotti se konsert in Suid-Afrika sowel as sy nuutste album, Soul Classics in Symphony, te wen.
Suid-Afrikaners het slegs een kans om na hom te gaan luister wanneer hy op 21 Maart optree in die Sun Arena by Time Square in Pretoria as deel van sy Comeback-konserttoer.
Hy is gaande oor Suid-Afrika, besoek die land dikwels en die mense hier is gaande oor hom.
Hy het die land in 1998 die eerste keer besoek en al ses vertonings in die Staatsteater is uitverkoop.
Lotti, wat sy loopbaan as 'n Elvis Presley-nabootser begin het en selfs 'n album en televisieprogram My Tribute to the King uitgereik het, vier ook vanjaar 30 jaar in die musiekbedryf.
Hy is ook bekend om sy destydse konserte Helmut Lotti Goes Classic.
Hy het al duette saam met groot name soos Andrea Bocelli, Sarah Brightman, Cliff Richard en Eros Ramazzoti uitgevoer.
Hy het 15 albums die lig laat sien.
Gedurende die afgelope twee maande het hy veral in Europa getoer.
Lotti tree op met 'n orkes en mense kan uitsien na liedere soos "O Sole Mio", "Caruso", "Purple Rain", "Bohemian Rhapsody" en "You`ve Lost That Lovin' Feeling".
Die Nederlandse sangeres Amira, wat roem verwerf het met haar deelname aan Holland's Got Talent in 2013, open die konsert.
* SMS jou naam en van en die woord Helmut na 35986 voor Vrydag 13:00 om vir die kompetisie in aanmerking te kom.
* Die konsert op 21 Maart begin om 15:00. Deure open om 14:00. Kaartjies kos R350 tot R745. Bespreek by Computicket.